text: [{"text_idx": "#000000", "text": "Seinastu a\u0301rini hevur eitt ra\u0301k tiki\u00f0 seg upp, har i\u00f0 fo\u0301lk gerast meira og meira varug vi\u00f0 ta a\u0301virkan, sum da\u0301lkandi orkukeldur hava a\u0301 eitt nu\u0301 umhv\u00f8rvi\u00f0."}, {"text_idx": "#000001", "text": "Tilviti\u00f0 f\u00f8rir vi\u00f0 s\u00e6r, at a\u0301hugin fyri varandi orkukeldum alsamt \u00f8kist. Hetta hendir, samsundis sum at menningin innan varandi orkukeldur gongur vi\u00f0 ru\u0301kandi fer\u00f0."}, {"text_idx": "#000002", "text": "Helma Maria Tro\u0301ndheim er 24 a\u0301ra gomul, og hon to\u0301k pro\u0301gv sum orku- og umhv\u00f8rvisverkfr\u00f8\u00f0ingur a\u0301 Fro\u0301\u00f0skaparsetrinum i\u0301 2016 og fyrr i\u0301 a\u0301r to\u0301k hon pro\u0301gv sum sivilverkfr\u00f8\u00f0ingur i\u0301 orkut\u00f8kni vi\u00f0 sergrein i\u0301 elskipanum og ha\u0301spenningi a\u0301 universitetinum i\u0301 Aalborg."}, {"text_idx": "#000003", "text": "Ni\u00f0anfyri grei\u00f0ir Helma Maria Tro\u0301ndheim fra\u0301 ymiskum vi\u00f0urskiftum, sum eru go\u0301\u00f0 at hava i\u0301 huga hja\u0301 sethu\u0301saeigarum, sum umhugsa at ny\u0301ta gr\u00f8nar orkukeldur"}, {"text_idx": "#000004", "text": "Innan hiting er ta\u00f0 i\u0301 l\u00f8tuni hja\u0301 privatum hu\u0301sarhaldum m\u00f8guleiki at velja millum fleiri varandi orkukeldur i\u0301 sta\u00f0in fyri oljufy\u0301ring. Hesar gr\u00f8nu orkukeldurnar da\u0301lka minni, men eru ofta ein kostna\u00f0armikil i\u0301l\u00f8ga. To\u0301 er vert at hava i\u0301 huga, at i\u0301l\u00f8gan vanliga ver\u00f0ur spard innaftur eftir n\u00f8krum a\u0301rum. Hvussu no\u0301gv a\u0301r skulu til, a\u0301\u00f0renn ein sparir i\u0301l\u00f8guna inn aftur, er treyta\u00f0 av oljupri\u0301sinum. Tess h\u00e6gri oljupri\u0301surin er, tess skjo\u0301tari sparir ein i\u0301l\u00f8guna innaftur."}, {"text_idx": "#000005", "text": "Tey flestu hu\u0301sarhaldini, i\u00f0 ynskja s\u00e6r eina gr\u00f8na loysn, fa\u0301a s\u00e6r hitapumpu. Mett ver\u00f0ur, at ta\u00f0 i\u0301 l\u00f8tuni eru eini 1000 hu\u0301sarhald i\u0301 F\u00f8royum, i\u00f0 ny\u0301ta hitapumpu. Av ti\u0301 at hitapumpur ny\u0301ta el sum hja\u0301lp at framlei\u00f0a hita, ver\u00f0a t\u00e6r einans flokka\u00f0ar sum varandi orkukelda, um sja\u0301lv elframlei\u00f0slan eisini er gr\u00f8n. Grundleggjandi ber til at siga, at til ber at velja millum try\u0301 sl\u00f8g av hitapumpum:"}, {"text_idx": "#000006", "text": "Luft-til-luft hitapumpur eru t\u00e6r bi\u0301ligastu hitapumpurnar, ta\u0301 i\u00f0 hugsa\u00f0 ver\u00f0ur um i\u0301l\u00f8guna. Hesar hitapumpur taka hitan u\u0301r u\u0301tiluftini og bla\u0301sa heita luft inn.\nLuft-til-vatn hitapumpur liggja i\u0301 mi\u00f0juni, ta\u0301 i\u00f0 hugsa\u00f0 ver\u00f0ur um pri\u0301s a\u0301 i\u0301l\u00f8guni. T\u00e6r taka hitan u\u0301r luftini og hita vatni\u00f0 i\u0301 hu\u0301sinum, sum si\u0301\u00f0an fer til ovnar, go\u0301lvhita og heitt vatn.\nJ\u00f8r\u00f0-til-vatn hitapumpur eru dy\u0301rasta loysnin, ta\u0301 i\u00f0 hugsa\u00f0 ver\u00f0ur um pri\u0301sin a\u0301 i\u0301l\u00f8guni. Hesar hitapumpurnar u\u0301tnytta hitan i\u0301 j\u00f8r\u00f0ini til at hita vatni\u00f0 i\u0301 hu\u0301sinum vi\u00f0."}, {"text_idx": "#000007", "text": "Luft-til-luft hitapumpur eru t\u00e6r bi\u0301ligastu hitapumpurnar, ta\u0301 i\u00f0 hugsa\u00f0 ver\u00f0ur um i\u0301l\u00f8guna. Hesar hitapumpur taka hitan u\u0301r u\u0301tiluftini og bla\u0301sa heita luft inn."}, {"text_idx": "#000008", "text": "Luft-til-vatn hitapumpur liggja i\u0301 mi\u00f0juni, ta\u0301 i\u00f0 hugsa\u00f0 ver\u00f0ur um pri\u0301s a\u0301 i\u0301l\u00f8guni. T\u00e6r taka hitan u\u0301r luftini og hita vatni\u00f0 i\u0301 hu\u0301sinum, sum si\u0301\u00f0an fer til ovnar, go\u0301lvhita og heitt vatn."}, {"text_idx": "#000009", "text": "J\u00f8r\u00f0-til-vatn hitapumpur eru dy\u0301rasta loysnin, ta\u0301 i\u00f0 hugsa\u00f0 ver\u00f0ur um pri\u0301sin a\u0301 i\u0301l\u00f8guni. Hesar hitapumpurnar u\u0301tnytta hitan i\u0301 j\u00f8r\u00f0ini til at hita vatni\u00f0 i\u0301 hu\u0301sinum vi\u00f0."}, {"text_idx": "#000010", "text": "Umframt hitapumpur ber eisini til at hita sethu\u0301s vi\u00f0 so\u0301l- og vindorku. Hesar loysnirnar eru ikki eins no\u0301gv ny\u0301ttar sum hitapumpurnar. Samb\u00e6rt fo\u0301lkateljingini Manntal i\u0301 2011 vo\u0301ru ta\u00f0 ta\u0301 einans 6 hu\u0301sarhald kring alt landi\u00f0, sum h\u00f8vdu so\u0301l- ella vindorku sum si\u0301na h\u00f8vu\u00f0skeldu til hita. Helma Maria Tro\u0301ndheim leggur aftrat, um fleiri hu\u0301sarhald eftirfylgjandi hava valt hesa loysnina, ber ikki til at siga."}, {"text_idx": "#000011", "text": "Gr\u00f8nar orkukeldur loysa ikki allar trupulleikar Helma Maria Tro\u0301ndheim. Ynskir tu\u0301 sum sethu\u0301saeigari at koma bi\u0301ligast i\u0301gj\u00f8gnum eitt orkuskifti til gr\u00f8na upphiting er ney\u00f0ugt fyrst at syrgja fyri, at tu\u0301 hevur so la\u0301gan t\u00f8rv a\u0301 upphiting sum m\u00f8guligt. Ta\u0301 ver\u00f0ur i\u0301l\u00f8gan i\u0301 gr\u00f8na hitaskipan samsvarandi eisini l\u00e6gri, samstundis sum hitaskipanin ta\u0301 er u\u0301rslitabetri. I\u0301 hesum sambandi vi\u0301sur Helma Maria Tro\u0301ndheim a\u0301 fyrit\u00f8kuna Byggitrygd."}, {"text_idx": "#000012", "text": "Byggitrygd arbei\u00f0ir u\u0301t fra\u0301 einum orkuvar\u00f0a, sum var mentur i\u0301 sambandi vi\u00f0 aljo\u0301\u00f0a umhv\u00f8rvisavtaluna hja\u0301 ST i\u0301 Japan i\u0301 1997. Vi\u00f0 st\u00f8\u00f0i i\u0301 orkuvar\u00f0anum leggur Byggitrygd fyrst og fremst sto\u0301ran dent a\u0301, at sethu\u0301saeigarar i\u0301 sambandi vi\u00f0 vi\u00f0li\u0301kahald, orkuumv\u00e6lingar ella umlegging fra\u0301 olju til a\u00f0ra orkuskipan sum ta\u00f0 fyrsta eiga at taka st\u00f8\u00f0u til endurbja\u0301lving. Gjo\u0301stur, o\u0301javnur hiti, k\u00f8ld go\u0301lv o.a. eru tekin um, at sethu\u0301sini bru\u0301ka ov no\u0301gva orku til upphiting. I\u0301 sli\u0301kum f\u00f8rum ber til at fa\u0301a eini betri og haldf\u00f8rari sethu\u0301s vi\u00f0 at bja\u0301lva r\u00e6tt og v\u00e6l. Sum sethu\u0301saeigari f\u00e6rt tu\u0301 ta\u0301 eini sunnari hu\u0301s, l\u00e6gri orkurokning og betri inniluft. Harumframt sleppur tu\u0301 ta\u0301 undan at rinda fyri orku, sum einans seyrar u\u0301t millum rivur og va\u0301naligar samankomingar."}, {"text_idx": "#000013", "text": "Ta\u00f0 er gott, at sethu\u0301saeigarar gerast alsamt meira tilvita\u00f0ir um gr\u00f8nar orkurkeldur og bja\u0301lving. Eisini er ta\u00f0 at gle\u00f0ast um, at almennu F\u00f8royar taka umhv\u00f8rvi i\u0301 st\u00f8rri og st\u00f8rri a\u0301lvara. I\u0301 samgonguskjalinum fra\u0301 2015 stendur nevniliga, at F\u00f8royar skulu gerast 100% gr\u00f8nar a\u0301\u00f0renn 2030. Hetta er sami ma\u0301lsetningur sum SEV setti s\u00e6r fyri i\u0301 2014. Enn er langt a\u0301 ma\u0301l, um ma\u0301lsetningurin skal r\u00f8kkast. I\u0301 l\u00f8tuni er st\u00f8\u00f0an tann, at n\u00e6stan 90% av hu\u0301sarhaldum i\u0301 F\u00f8royum enn hava oljufy\u0301ring. Restin av hu\u0301sarhaldunum ver\u00f0a hita\u00f0 vi\u00f0 fjarhita og hitapumpum. Eli\u00f0, sum fer u\u0301t til bru\u0301karar, ver\u00f0ur i\u0301 l\u00f8tuni b\u00e6\u00f0i framleitt u\u0301r varandi orkukeldum og olju. Mett ver\u00f0ur, at almenna elframlei\u00f0slan er umlei\u00f0 50% gr\u00f8n. Ho\u0301ast ta\u00f0 sostatt enn er langt a\u0301 ma\u0301l, so ber til at sta\u00f0festa, at framti\u0301\u00f0in s\u00e6r spennandi u\u0301t."}, {"text_idx": "#000014", "text": "Necessary cookies are absolutely essential for the website to function properly. These cookies ensure basic functionalities and security features of the website, anonymously."}, {"text_idx": "#000015", "text": "Functional cookies help to perform certain functionalities like sharing the content of the website on social media platforms, collect feedbacks, and other third-party features."}, {"text_idx": "#000016", "text": "Performance cookies are used to understand and analyze the key performance indexes of the website which helps in delivering a better user experience for the visitors."}, {"text_idx": "#000017", "text": "[:en]Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc"}, {"text_idx": "#000018", "text": "Other uncategorized cookies are those that are being analyzed and have not been classified into a category as yet."}]